  Майя Бывальцева 4-тӥ но 5-тӥ оштолэзе Удмуртиын астэ ачид нимаз висъян режимез тӥянъя 249 учырез пусйизы. Со сярысь элькунысь кунпуш ужъёсъя министерстволэн пресс-службаез ивортэ. Полициысь ӧнерчиос куронъёсты тӥясьёс вылэ протоколъёс гожтӥзы. Соос 1 сюрсысен 30 сюрс манетозь штраф тыроно луозы. Материалъёсты ёрос судъёсы пумкылъянъёс кутыны лэзизы. Кунпуш ужъёсъя министерство тодэ вайытэ, режимез тӥям понна штрафъёс чакламын: - нимаз адямиослы – 1 сюрсысен 30 сюрс манетозь; - ужскето адямиослы (должностные лица) – 10 сюрсысен 50 сюрс манетозь; - юридик огазеяськон кылдытытэк ужась ужбергатӥсьёслы (предприниматели без образования юрлица) – 30 сюрсысен 50 сюрс манетозь; - юридик огазеяськонъёслы (юрлица) – 100 сюрсысен 300 сюрс манетозь. Тодэ вайытом, астэ ачид нимаз висъян режимез Удмуртиын 30-тӥ оштолэзёзь азьланьтӥзы. Туннэ нуналлы элькунын коронавирусэн черлан вить учыр пусйизы.  Тегъёс: Мерлык Ижкар МВД Удмуртия штрафъёс  